ฝ่ายกฎหมาย กกต. แจ้งความ โบว์ ณัฏฐา-ศิโรตม์ หมิ่นประมาทในรายการทีวี
ศิโรตม์ คล้ามไพบูลย์ ผู้ดำเนินรายการวอยซ์ทีวี และ ณัฏฐา โบว์ มหัทธนา นักกิจกรรมทางการเมือง ถูกฝ่ายกฎหมาย กกต. แจ้งความหมิ่นประมาทโฆษณานัดรายงานตัวที่ สน.ทุ่งสองห้อง 11 เม.ย. นี้ โบว์ระบุ จะไปตามนัด ด้านศิโรตม์งงว่าโดนได้อย่างไร นับเป็นครั้งแรกในชีวิต5 เม.ย. 2562 ศิโรตม์ คล้ามไพบูลย์หนึ่งในผู้ดำเนินรายการของวอยซ์ ทีวี โพสท์ในเฟสบุ๊คส่วนตัวว่า เขาได้รับหมายเรียก โดยมีผู้ร้องทุกข์กล่าวโทษคือ คณะกรรมการการเลือกตั้ง (กกต.) โดยนวัต บุญศรี ผู้อำนวยการฝ่ายกฎหมายของ กกต.ในข้อหาร่วมกันหมิ่นประมาทโดยการโฆษณาร่วมกับณัฏฐา มหัทธนา หรือโบว์ นักกิจกรรมทางการเมืองและภาคประชาชนที่สังเกตการณ์การเลือกตั้ง 2562หมายเรียกให้ณัฏฐา ไปฟังข้อกล่าวหาที่สถานีตำรวจ (สน.) นครบาลทุ่งสองห้องในวันที่ 11 เม.ย. 2562 โดยณัฏฐาระบุในว่าวันนี้ตำรวจนำหมายเรียกไปให้ซึ่งนับเป็นคดีที่ห้าแล้ว และเผยแพร่ที่เป็นสาเหตุของการแจ้งความครั้งนี้ และจะไปรายงานตัวในวันนัดดังกล่าว เวลา 10.30 น.เช้านี้เวลาหกโมงเศษ เจ้าหน้าที่ตำรวจ 9 นาย มาส่งหมายเรียกคดีที่ 5 ให้โบว์ค่ะ คราวนี้ผู้กล่าวโทษคือ กกต. และมีผู้ต้องหาร่วมคืออ.ศิโรฒม์ คล้ามไพบูลย์ นั่นหมายความว่ามาจากการปฏิบัติหน้าที่สื่อมวลชนของเราในวันเลือกตั้ง โบว์มั่นใจว่าโบว์ไม่เคยหมิ่นประมาทใครแน่ๆ สิ่งที่ทำในวันนั้นคือการให้ข้อมูลประชาชนเกี่ยวกับกติกา ข้อปฏิบัติตนในการเลือกตั้ง และการรายงานความเข้าใจผิดของเจ้าหน้าที่ประจำหน่วยเกี่ยวกับกติกาต่างๆ โดยเฉพาะการถ่ายภาพ ซึ่งจะมีผลต่อประสิทธิภาพในการทำงานของผู้สังเกตการณ์การเลือกตั้ง ซึ่งโบว์ยืนยันว่าเมื่อเจ้าหน้าที่มีความเข้าใจคลาดเคลื่อนหลายประเด็น ก็เป็นการสะท้อนประสิทธิภาพในการทำงานของ กกต.ด้วยลองดูย้อนหลังได้ ช่วงครึ่งชั่วโมงสุดท้ายดีใจที่เรื่องนี้จะเป็นโอกาสให้การทำงานของกกต.กลับมาเป็นที่สนใจอีกครั้ง หลังถูกผบ.ทบ.แย่งซีนไปหลายวันแต่เคืองที่มากันเช้าขนาดนั้น วันนี้เป็นวันเดียวในสัปดาห์ที่โบว์จะได้ตื่นสายด้านศิโรตม์เขียนในว่า ยังงงว่าไปหมิ่นประมาท กกต. เรื่องอะไร และนี่เป็นครั้งแรกในชีวิตที่ถูกหมายเรียก ซึ่งตามหน้าที่การรายงานข่าวของเขา ก็พูดถึง กกต. ในประเด็นเรื่องความบกพร่อง ความผิดพลาด ความไม่โปร่งใสและการทุจริต และยืนยันตลอดเวลาเรื่องที่คนวิจารณ์ กกต. โดยมากเป็นเรื่องความบกพร่องรายงานข่าวการเลือกตั้งและการโดนคดีของคนอื่นมาหลายวัน วันนี้ผมโดนหมายเรียกแล้วครับนักข่าวเขาเรียกว่า คดีหมิ่น กกต. เพราะเป็นการแจ้งความโดยที่ผู้ร้องคือ กกต. ซึ่งมอบให้ฝ่ายกฎหมายฟ้องผมกับคนอื่นๆ โดยใช้คำว่า นายศิโรตม์ คล้ามไพบูลย์ กับพวก ครับตอนนี้ยังงงๆ ว่าไปหมิ่นประมาท กกต.เรื่องอะไร ถ้าเป็นเรื่องการแสดงความเห็นของตัวเอง ผมมั่นใจมากว่าเวลาพูดถึง กกต. ผมพูดว่าให้แยกแยกระหว่าง ความบกพร่อง ความผิดพลาด ความไม่โปร่งใส และ การทุจริต รวมทั้งยืนยันตลอดเวลาว่าเรื่องที่คนวิจารณ์ กกต.โดยมากเป็นเรื่องระดับ ความบกพร่อง ซึ่งถึงที่สุดเป็นเรื่องการปฏิบัติหน้าที่ชั้นหน้างานด้วย ไม่ใช่เรื่องขององค์คณะ และยิ่งไม่ใช่เรื่องที่ใครจะกล่าวหาว่า โกงถ้าโดนเพราะการทำหน้าที่พิธีกร งานผมคือพูดเพื่อเชิญชวนให้แขกแสดงความเห็น จึงยังไม่เข้าใจว่าจะมีเหตุให้ผิดตรงไหน แต่โดยหลักการแล้ว ผมว่า กกต.เป็นหน่วยงานรัฐ แจ้งความเพื่อดำเนินคดีประชาชนมันไม่เหมาะ ยิ่งข้อหาที่อาจติดคุกสองปียิ่งไม่ควร ไม่ว่าคนโดนข้อหานี้จะเป็นใครก็ตามสงสัยจะร่วมขบวนการโดนหมายเรียกแบบธนาธรและปิยบุตรแล้วครับ ครั้งแรกในชีวิต แถมโดนจากหน่วยงานรัฐด้วย จะติดคุกหรือไม่ก็ต้องว่ากันครับ
ศิโรตม์ คล้ามไพบูลย์ ผู้ดำเนินรายการวอยซ์ทีวี และ ณัฏฐา โบว์ มหัทธนา นักกิจกรรมทางการเมือง ถูกฝ่ายกฎหมาย กกต. แจ้งความหมิ่นประมาทโฆษณา นัดรายงานตัวที่ สน.ทุ่งสองห้อง 11 เม.ย. นี้ โบว์ระบุ
โบว์ ณัฏฐา มหัทธนา,ศิโรตม์ คล้ามไพบูลย์,เสรีภาพสื่อ